กัปตันซึบาสะ - วิกิพีเดีย

# กัปตันซึบาสะ

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

กัปตันซึบาสะ
ทีมของกัปตันซึบาสะ

ชื่อไทย | กัปตันซึบาสะ
ชื่อญี่ปุ่น | キャプテン翼 (Kyaputen Tsubasa)
ชื่ออังกฤษ | Captain Tsubasa
ผู้แต่ง | โยอิจิ ทาคาฮาชิ
แนวการ์ตูน | กีฬา
เว็บไซต์ | annex.s-manga.net/tsubasa/

ลิขสิทธิ์
ลิขสิทธิ์ในญี่ปุ่น | ชูเอชะ
ลิขสิทธิ์ในไทย | สำนักพิมพ์สยามอินเตอร์คอมิกส์
จำนวนเล่ม | 37 (ภาคแรก) 18 (ภาคเยาวชนโลก) 15 (Road to 2002) 3+ (Golden 23)

ส่วนหนึ่งของ สารานุกรมการ์ตูน

กัปตันซึบาสะ （「キャプテン翼」, Kyaputen Tsubasa, — ทับศัพท์จาก Captain Tsubasa?） เป็นการ์ตูนญี่ปุ่นเกี่ยวกับฟุตบอล มีการจัดทำหลายภาคต่อมา และได้จัดทำเป็นวีดีโอเกมส์ และภาพยนตร์การ์ตูน เป็น เรื่องราวของเด็กชายโอโซระ ซึบาสะ ซึ่งได้รับการสอนฟุตบอลจากอดีตนักฟุตบอลทีมชาติบราซิล เชื้อสายญี่ปุ่นชื่อโรแบร์โต ฮอนโก และร่วมทีมนันคัตสึเพื่อเข้าชิงชัยฟุตบอล แห่งชาติทั้งระดับประถมและมัธยม

หนังสือการ์ตูนเรื่องกัปตันซึบาสะ ปัจจุบันได้มีทั้งหมด 4 ภาค โดยภาคแรกออกมาในช่วง ปี 2524-2531 มีจำนวน 37 เล่ม, ภาคเยาวชนโลก ออกมาในช่วง 2537-2540 มีจำนวน 18 เล่ม, ภาค Road to 2002 ออกมาในช่วง 2544-2547 มีจำนวน 15 เล่ม, และ ภาค Golden 23 ออกมาตั้งแต่ปี 2548 ถึงปัจจุบัน

ผลงานบางส่วนในเรื่องซึบาสะนี้ ได้มีการเก็บไว้ในพิพิธภัณฑ์ของสโมสรฟุตบอลบาร์เซโลนาด้วย [1]

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] กัปตันซึบาสะ ภาคแรก

เริ่มจาก ซึบาสะ เล่นฟุตบอลให้ทีมโรงเรียนนันคัตซึและได้ร่วมแข่งขันในระดับโรงเรียน ซึ่งได้รับการสอนฟุตบอลจากอดีตนักฟุตบอลทีมชาติบราซิล เชื้อสายญี่ปุ่นชื่อโรแบร์โต ฮอนโก และร่วมทีมนันคัตสึเพื่อเข้าชิงชัยฟุตบอล แห่งชาติทั้งระดับประถมและมัธยม

## [แก้] กัปตันซึบาสะ ภาคเยาวชนโลก

เป็นเรื่องราวภาคต่อ หลังซึบาสะพาทีมชาติญี่ปุ่นชนะทีมชาติเยอรมนี ในศึกฟุตบอลยุวชนนานาชาติได้แล้ว หลังจากนั้นอีก 3 ปี จึงได้มาเตะฟุตบอลเยาวชนโลก (World Youth) โดยมีคู่แข่งในรอบชิงชนะเลิศคือทีมชาติเยาวชนบราซิลซึ่งมี โรแบร์โต ฮนโก อดีตโค้ชของซึบาสะเป็นผู้จัดการทีม เพื่อเฟ้นหาราชาลูกหนังรุ่นหนุ่มแห่งอนาคต (ภาคนี้ มีทีมชาติเยาวชนของไทยด้วย)

ลิขสิทธิ์ในประเทศไทยเป็นของสำนักพิมพ์สยามอินเตอร์คอมิกส์ ความยาว 18 เล่ม

### [แก้] ตัวละครใหม่

- อาโออิ ชินโง กองกลาง ทีมชาติญี่ปุ่น
- คาร์ลอส ซันตาน่า กองหน้า ทีมชาติบราซิล
- สเตฟาน เลวีน กองหน้า ทีมชาติสวีเดน
- เอสปาดาซ์ ผู้รักษาประตู ทีมชาติเม็กซิโก
- นาโทเลซ่า กองกลาง/กองหน้า ทีมชาติบราซิล

## [แก้] กัปตันซึบาสะ ภาค Road to 2002

หลังจากภาคเยาวชนโลก ซึบาสะ ต้องการที่จะพาทีมชาติญี่ปุ่นคว้าแชมป์ฟุตบอลโลกในปี 2002 ที่ญี่ปุ่นกับเกาหลีร่วมกันเป็นเจ้าภาพ และต้องการเป็นนักเตะอันดับ 1 ของโลก โดยซึบาสะย้ายทีมจากเซาเพาโลในประเทศบราซิล มาอยู่กับบาร์เซโลนาในประเทศสเปน และต้องพบกับความจริงจังในการเป็นนักเตะอาชีพ และได้พบกับ ริวัล หมายเลข 10 ของบาร์เซโลนา ซึ่งเป็นนักเตะอันดับ 1 ของโลก เพื่อนร่วมทีมอย่างเฮียวงะ โคจิโร่ที่ไปอยู่กับยูเวนตุส เพื่อสานฝันการเป็น สไตรก์เกอร์อันดับ 1 ของโลก และวากาบายาชิอยู่กับฮัมบูร์ก ส่วนคู่แข่งคนสำคัญ นาโทเลซา มาอยู่กับรีล มาดริด

เนื้อเรื่องความยาว 15 เล่มจบ แต่จริงๆแล้ว เนื้อเรื่องยังไม่จบ เพราะเล่มอวสานถึงแค่ซึบาสะเอาชนะศึกเอลคลาชิโก โดยถล่มรีล มาดริดไป 6:5

## [แก้] รายชื่อตัวละคร

### [แก้] ทีมญี่ปุ่น

โอโซระ ซึบาสะ

โอโซระ ซึบาสะ (大空 翼 -- โอโซระ แปลว่าท้องฟ้า และ ซึบาสะแปลว่า ปีก) เป็นนักเตะเล่นตำแหน่ง มิดฟิลด์มีท่าไม้ตายคือ ไดร์ฟชู๊ต

วากาบายาชิ เก็นโซ
  ผู้รักษาประตู มีความสามารถมาก ฉายา SGGK (Super Great Goal Keeper)ไปอยู่เยอรมันตั้งแต่เด็ก
มิซากิ ทาโร่
  มิดฟิลด์ เล่นคู่กับซึบาสะได้รับฉายาว่าคู่แข้งทอง เดินทางตามพ่อไปทั่วโลก ทำให้มีเพื่อนและทักษะฟุตบอลมากมาย มีท่าไม้ตายคือ บูมเบอรแรง ช็อต
เฮียวงะ โคจิโร่
  เป็นศูนย์หน้าของ เมวะ ฮิงาชิ FC เป็นนักเตะที่มีพลังในการยิงประตูสูงมาก และเป็นคนแรกที่สามารถเล่นบอลเอาชนะซึบาสะได้ แต่ก็ต้องมาพ่ายแพ้แก่ซึบาสะในภายหลัง เฮียวงะ เกิดในครอบครัวที่ยากจน เป็นลูกคนโตในบรรดาพี่น้องทั้ง 4 คน เพราะต้องช่วยทางบ้านซึ่งพึ่งจะสูญเสีย "พ่อ" ซึ่งเป็นเสาหลักของบ้านไป เฮียวงะจึงต้องทำงานพิเศษทุกงานและเรียนไปด้วย ในต่อมา เฮียวงะได้สามารถคิดค้น ลูกยิง ไทเกอร์ช็อตที่รุนแรงได้ และยังพัฒนาเป็นลูกยิง นีโอ ไทเกอร์ช็อต เมื่อได้ไปแข่งฟุตบอลยุวชนนานาชาติที่ฝรั่งเศส
วากาชิมัตสึ เคน
  ผู้รักษาประตู ใช้คาราเต้ผสมผสานกับฟุตบอลในการป้องกันประตู มีสไตล์การเล่นแบบบุกตะลุย ผู้รักษาประตูมือสองของญี่ปุ่น มีความสามารถทางคาราเต้ และได้ปรับเข้ามาใช้กับการป้องกันประตูด้วย ทำให้เกิดเป็นท่วงท่าเฉพาะตัว ถนัดการออกมาตัดบอลและเติมเกมรุก
พี่น้องทาจิบานะ
  คู่แฝดอดีตคู่แข่ง ของซึบาสะ เล่นได้ริมเส้นได้ทุกตำแหน่ง ติดทีมชาติญี่ปุ่น และมีท่าไม้ตายคือ สกายเล็ป เฮอร์ริเคน
อิชิซากิ เรียว
  แบ๊คซ้าย เล่นกับซึบาสะมาตั้งแต่เด็ก ตั้งแต่ระดับโรงเรียนจนถึงเยาวชนทีมชาติ ฝีเท้าพัฒนาตามซึบาสะไปด้วย มีท่าไม้ตายพิเศษคือการเอาหน้าบล็อคลูกบอล
มิสึกิ จุน
  มิดฟิลด์,ลิเบโร่ พรสวรรค์สูงแต่เป็นโรคหัวใจ ภายหลังรักษาหายกับมาเล่นทีมชาติในตำแหน่งลิเบโร่ มีท่าไม้ตายมาใช้ภายหลัง ลูกยิงใบไม้ร่วง หรือในที่รู้จักกันในนามว่า ไดร์วชู๊ต แบบเดียวกันกับซึบาสะ
มัตสึยาม่า ฮิคารุ
  กองหลัง,มิดฟิลด์ตัวรับ เป็นผู้เล่นที่มีความเป็นผู้นำ และความพยายามสูง มีจุดเด่นที่ครองบอลได้ดี มีท่าไม้ตายคือ อีเกิล ลองช็อต

### [แก้] ทีมจากประเทศอื่น

เชสเตอร์ มาลคัส
  เป็นศูนย์หน้าของทีมเยาวชนเยอรมัน เป็นนักเตะที่ได้เปรีบในเรื่องความสูง จึงมีลูกโหม่งที่ยอดเยี่ยม ฟรานซ์ เชสเตอร์ เป็นมิดฟิลด์ตัวรุกของเยอรมัน เป็นผู้สวมเสื้อหมายเลข 10 และได้ฉายาว่า เพชฌฆาตจอมเลื้อยในแดนกลาง

### [แก้] ทีมรวมดาราโลก

คาร์ลอส ซันตานา
  เป็นศูนย์หน้าของทีมเยาวชนบราซิล ซันตาน่าเป็นกองหน้าอัจฉริยะ และเป็นคู่แข่งของซึบาสะ ซันตาน่านั้น สามารถนำเทคนิคยิงประตูจากคนอื่นมาเป็นของตนเองได้ อย่างเช่น ฟลายอิ้งไดรว์ชู้ต ของซึบาสะ โรลลิ่งโอเวอร์เฮดคิ๊ก ซึ่งเป็นเทคนิคเฉพาะตัวของซันตานา ลูกยิงโกลเด้น อีเกิ้ลช็อตของ มัตสึยาม่า สกายวิงชู๊ต ในตอนแรกนั้น ซันตาน่าเป็นคนที่เย็นชา และไม่ค่อยมีความรู้สึก เพราะเกิดจากการที่ ตากับยายที่เลี้ยงตนมาได้ตายจากไป และโดนบังคับจาก มิสเตอร์บาลา เจ้าของสโมสรบาลา FC ในบราซิลให้เล่นฟุตบอลตามที่ตนต้องการ แต่เมื่อได้พบกับซึบาสะ จึงทำให้เขาเปลี่ยนไป ซันตาน่าได้ย้ายไปเล่นกับ บาเลนเซียในสเปน เพื่อแข่งกับซึบาสะที่อยู่บาร์เซโลนา
สเตฟาน เลวิน
  นักเตะจากสวีเดน เล่นให้ บาเยิร์นมิวนิค
คาร์ล ไฮนซ์ ชไนเดอร์
  กองหน้าชาวเยอรมัน เผู้มีทั้งพละกำลังและความเฉียบขาด ยิงได้ทั้งสองเท้า ลูกกลางอากาศก็แข็งแกร่ง และยังมีความเป็นผู้นำสูงมาก เป็นทั้งเพื่อนและคู่แข่งกับวากาบายาชิ มีลูกยิงอันทรงพลัง "ไฟร์เออร์ช็อต" และในภาคหลังได้พัฒนาเป็น "นีโอ ไฟร์เออร์ช็อต" ชไนเดอร์เล่นทีมสโมสรให้ บาเยิร์นมิวนิค
ดูเตอร์ มูลเลอร์
  ผู้รักษาประตูชาวเยอรมัน
เฮลมัน คาลตซ์
  กองกลางชาวเยอรมัน เล่นให้ ฮัมบูร์ก
เอล ซี ปีแอร์
  กองหน้าชาวฝรั่งเศส เล่นให้ ปอร์โต
ซีโน เออร์นันเดซ
  ผู้รักษาประตูชาวอิตาลี เล่นให้ อินเตอร์มิลาน
ซัลวาโตเร เจนตีเล
  กองหน้าชาวอิตาลี เล่นให้ ยูเวนตุส
เซียว ซุงโก
  กองหน้าชาวจีน เล่นให้ บาเยิร์นมิวนิค
สิงห์ประเสิรฐ บุนนาค
  กองหลังทีมไทย โดยเล่นให้กับ แอทเลติโกมาดริด
ฮวน ดีอาส
  กองหน้าชาวอาร์เจนตินา
รามอน วิกตอรีโน
  กองหน้าชาวอุรุกวัย
ฮิโนะ เรียวมะ
  กองหน้าลูกครึ่งชาวญี่ปุ่น-อุรุกวัย แต่เล่นให้กับทีมอุรุกวัย โดยเล่นให้สโมสร ริเวอร์เพลต
นาทูเรซา
  กองหน้าชาวบราซิล เล่นให้สโมสร รีลมาดริด
เปเป้
  นักเตะชาวบราซิล เล่นให้สโมสร คะชิมะ แอนต์เลอร์
เลโอ
  นักเตะชาวบราซิล เล่นให้สโมสร คะชิมะ แอนต์เลอร์

## [แก้] อ้างอิง

1. ↑ ((อังกฤษ)) ข่าวผลงานโยอิจิ จาก เว็บไซต์บาร์เซโลนา

## [แก้] ดูเพิ่ม

- ฟุตบอลทีมชาติญี่ปุ่น

ดึงข้อมูลจาก "http://th.wikipedia.org../../../%E0%B8%81/%E0%B8%B1/%E0%B8%9B/%E0%B8%81%E0%B8%B1%E0%B8%9B%E0%B8%95%E0%B8%B1%E0%B8%99%E0%B8%8B%E0%B8%B6%E0%B8%9A%E0%B8%B2%E0%B8%AA%E0%B8%B0.html".

หมวดหมู่: การ์ตูนญี่ปุ่น | การ์ตูนญี่ปุ่นแนวโชเน็น | ฟุตบอล

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Français
- Italiano
- 日本語
- Polski
- Português
- 中文